stanford-oval/wikipedia huggingface dataset:
סנט קילדה (פרוור)

ערך זה עוסק בפרוור של מלבורן באוסטרליה. אם התכוונתם לארכיפלג ואתר מורשת עולמית בסקוטלנד, ראו .
| --- | --- |

 מדינה:  אוסטרליה אוסטרליה
 חבל ארץ:  ויקטוריה (אוסטרליה) ויקטוריה
 עיר אם:  מלבורן
 תאריך ייסוד:  1839
 שטח:  3.2 קמ"ר
 גובה:  11 מטרים
 אוכלוסייה:  ‏
  ‑ בפרוור:  19,490 (10 באוגוסט 2021)
 קואורדינטות:  37°51′50″S 144°58′55″E﻿ / ﻿37.864°S 144.982°E﻿ / -37.864; 144.982
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןסנט קילדה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןסנט קילדה(למפת ויקטוריה רגילה) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בססנט קילדה(למפת ויקטוריה מוגדלת) מלבורן ג'ילונג בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בססנט קילדה  he tabBackground:;tabBorder:#aaa;defaultTab:0;
 
סנט קילדה (באנגלית: St Kilda) הוא פרוור של העיר מלבורן שבמדינת ויקטוריה, אוסטרליה.
הפרוור ממוקם בסמוך למפרץ פורט פיליפ כ-7 ק"מ דרומית מזרחית למרכז העסקים של מלבורן. הפרוור בעל האוכלוסייה הגדולה ביותר בעיר פורט פיליפ.
הפרוור הפך לאתר נופש ימי פופולרי עבור תושבים ומבקרים מאז הקמתו. במהלך התקופה הוויקטוריאנית והתקופה האדוארדית המקום היה חביב על עילית תושבי מלבורן ומבנים מפוארים רבים נבנו. בעקבות זאת הפך האזור לאזור האורות האדומים של מלבורן, עם מספר גדול של מבנים אשר הפכו עם הזמן לבתי דירות זולים. בשנים האחרונות, סנט קילדה הצליחה להסיר מעליה חלק מהמוניטין המפוקפק שדבק בה, והפכה לבית עבור אתרים מפורסמים רבים של מלבורן כגון הלונה פארק, מלון אספלנייד, רחוב אקלנד, תיאטראות רבים ו"חוף סנט קילדה" המפורסם. סנט קילדה הפכה למארחת לאירועי מלבורן רבים.
מקור השם

הפרוור קיבל את שמו מאונייה שנקראה "הליידי של סנט קילדה", אשר ביקרה במלבורן ביולי 1841, חמש שנים לאחר יסודה של העיר. האונייה הייתה בבעלות סיר תומאס דייק אקלנד, אשר רחוב המסחר הראשי של הפרוור נקרא על שמו. האונייה נקראה על שם האי סנט קילדה הנמצא בארכיפלג האיים ההברידיים בסקוטלנד.
היסטוריה

סנט קילדה יושבה בעיקר בגלל משב הרוח הקריר הנושב בחלקו העליון של החוף בחודשי הקיץ החמים של מלבורן. תוך מספר שנים מיסודה הפך הפרוור לאזור אופנתי עבור אוכלוסייה אמידה. סנט קילדה הפכה לרשות מוניציפלית נפרדת ב-1857.
במהלך 1880, סנט קילדה הפכה לפרוור של מלונות ובתים מפוארים, במיוחד לאורך הרחובות הצמודים לחוף כמו רחוב פיצרוי, רחוב גריי, רחוב אקלנד והאזור שנקרא בעבר "סנט קילדה הילס" הנמצא בין רחוב וולינגטון, דרך אלמה ורחוב היי לשעבר.
במהלך תקופת השפל ב-1890, סנט קילדה החלה לשקוע. אזור החוף הפך לאזור בילוי עבור המעמד הבינוני של מלבורן לאחר הרחבת קו החשמליות דרומית למרכז העיר והתושבים האמידים עברו דרומה יותר לפרוורים יותר אקסקלוסיביים כמו ברייטון.
איטלקי בשם קרלו קטני, מהנדס ראשי של המחלקה לעבודות ציבוריות הועסק ב-1906 כדי לתכנן את יופיו של קו החוף של סנט קילדה לכל אורכו עד פויינט אורמונד. תוכניתו המוצלחת הפכה לאזור פנאי מבוקש המשמש אנשים רבים כיום ומהווים דרך אל אתרי נופש כמו הלונה פארק ותיאטרון פלייס. בעקבות זאת מספר ציוני דרך לאורכו של החוף נקראו על שמו של קטני, כולל מגדל השעון, גנים וקשת.
מאז מלחמת העולם השנייה, חלקים מסנט קילדה הפכו לאזורי זנות, דבר שעדיין קיים כיום. רחוב גריי ורחוב קרלייל הפכו לאזורי האורות האדומים.
מאז 1960 הפך הפרוור לאזור מגורים הומוסקסואלי מוביל של מלבורן.
בשנת 1930 סנט קילדה הפכה למרכז עבור הקהילה היהודית ההולכת וגדלה ובעקבותיה קהילה אורתודוקסית יהודית מתפתחת עם מספר בתי כנסת ובתי ספר. בעשורים האחרונים, בכל אופן, מרכז הקהילה היהודית של מלבורן עבר מזרחית אל פרוור קאולפילד. ישנן עדיין שכונות יהודיות במזרח סנט קילדה, רובן מאופיינות באנשים אורתודוקסיים ומהגרים יהודים מברית המועצות לשעבר, אבל אופיו היהודי של רחוב אקלנד, לדוגמה, אבד.
בשנת 1970, הרחבת רחוב סנט קילדה וחיבור דרך קווינס לדרך דנדנונג, הרסה את צומת סנט קילדה (כולל את מלון הצומת המפורסם) ורחוב היי.
ההרחבה השפיעה גם בכך שיצרה מחסום בין פרוור רצועת החוף, והרחובות המזרחיים.
מאז 1990, זרם של תיירים, טיילים צעירים והעלאת ערך הרכוש באזור ב-5 – 10 שנים האחרונות, הובילו לתושבים ותיקים לעזוב ובכך הסתיים האופי הבוהמייני של האזור.
דמוגרפיה

כיום סנט קילדה הוא אזור בעל ניגוד חברתי חד, עם חסרי בית רבים החיים בצד אנשים אמידים המבקרים בחנויות ובבתי הקפה.
במשך שנים רבות, סנט קילדה הייתה בעלת צפיפות האוכלוסייה הגדולה ביותר במלבורן, והגדולה ביותר באזור מוניציפלי מחוץ לסידני.
הצפיפות משתקפת בצורת הבניה, המתבססת על דירות. בשנים האחרונות התפתחה מגמה של בניית בנייני דירות בפרוורים כמו סאוט'בנק, דוקלנד, מלבורן CBD וסנט קילדה.
למרות מגמות ההגירה, בסנט קילדה נשארה אוכלוסייה יהודית גדולה. בפרוור מספר גדול של בתי כנסת.
תרבות

סנט קילדה בעלת תרבות אומנותית ייחודית ובית לאירועים מקומיים רבים חשובים.
תרבות > אירועים חשובים

סנט קילדה מפעיל את שוקי האומנים החשובים של מלבורן ברצועת החוף בכל יום ראשון מאז שנת 1980. בשנים האחרונות קם שוק מתחרה בטיילת פרוור סאוט'בנק.
סנט קילדה מארח גם אירועים שנתיים חשובים רבים. הגדול מכולם הוא פסטיבל סנט קילדה, אשר מאז 1981 גדל במהלך השנים וכעת מושך כחצי מיליון מבקרים צעירים לאזור בכל שנה. סנט קילדה מארחת גם את תהלוכת ההומוסקסואלים, כחלק מפסטיבל מידסומה של מלבורן. סנט קילדה משמשת בית גם לפסטיבל הסרטים המחתרתי של מלבורן. בכל שנה, פסטיבל גביע הקהילה חוגג את קביעתם של חוקי הכדורגל האוסטרלי, המושך כ-23000 מבקרים ואוסף כסף לצדקה לחסרי בית, כמו כן נערך אירוע דומה עבור הקריקט, משחק "לחבוט עבור הלוחמים" המשוחק בחוות הבוטנים ומושך קהל של 2000 מבקרים. אירועים אחרים כוללים את פסטיבל הסרטים של סנט קילדה ופסטיבל הכותבים של סנט קילדה.
פסטיבל סנט קילדה 2005
גביע הקהילה 2005
תרבות > מוזיקה

סנט קילדה מפיקה אירועי מוזיקה מקומית חיה.
להקות רוק מפורסמות יצאו מפרוור זה כמו להקת ה"הנטרס אנד קולקטורס" (Hunters & Collectors) והסולן שלהם מארק סימור. חברי להקת " The Birthday Party" התגוררו בפרוור ב-1970.
בפרוור ישנם מספר מקומות מפגש לאירועי מוזיקה כמו הפאלאס, מלון רצועת החוף, מלון נסיך ווילס ותיאטרון פלייס לקונצרטים גדולים.
תרבות > ספורט

סנט קילדה מיוצגת בליגת הכדורגל האוסטרלית על ידי מועדון הכדורגל של סנט קילדה, הנקרא גם ה-"סיינטס".
כיום המועדון משחק ב-טלסטרה דום במלבורן דוקלנדס.
הפרוור מהווה בית לענפי ספורט רבים המתרחשים בפארק אלברט ובאצטדיון הצומת האליפטית המארחת את מועדון הקריקט של סנט קילדה ולעיתים את מועדון הקריקט ויקטוריאן בושריינגרס.
הפרוור אירח את אליפות העולם לשחייה במים פתוחים (FINA World Championship - Open Water)
ציוני דרך מקומיים

לסנט קילדה ישנם ציוני דרך מקומיים מיוחדים, רובם מרוכזים סביב טיילת החוף ורצועת החוף, כמה מאופיינים בכיפות של ארכיטקטורה איסלמית אשר נוסדו בתחילת המאה.
ציון הדרך המפורסם ביותר הוא הלונה פארק, פארק שעשועים אשר הוקם בתחילת המאה ה-20 עם כניסת "פני הירח" המפורסמת ורכבת הטיולים ההיסטורית שלה.
מזח סנט קילדה מהווה ציון דרך נוסף ועיקרי כאתר משיכה תיירותי. המזח מסתיים בביתן סנט קילדה, בניין אדוארדי משונה בעל עיצוב חשוב לתושבי מלבורן. הבניין שופץ לאחרונה לאחר שעלה באש. למזח ישנו שובר גלים אשר מהווה משכנו של נמל סנט קילדה ומושבת פינגווינים.
 המזח הוא גם נקודת ההתחלה של המעבורת הפועלת בין סנט קילדה וויליאמסטאון.
חוף סנט קילדה הוא חוף פופולרי בעל גלי מפרץ עדינים עם שחיינים ומשתזפים במהלך חודשי הקיץ. החוף אמור לעבור בקרוב תכנון מחודש כדי לשפר את חוויית המטיילים.
אמבטיות הים של סנט קילדה, בניין בסגנון מורי אשר נבנה בסוף שנות 1920 ונהרס בשנות 1990. הבניין נבנה מחדש בסגנון מורי, הממשיך מסורת של אמבטיות ים בסנט קילדה מאז 1850.
רחוב אקלנד הוא אזור קניות ומסעדות מפורסם בזכות חנויות לעוגות ובתי קפה. האזור מאופיין גם בעבודות אומנות ציבוריות.
בית העירייה של סנט קילדה הוא בניין מרשים אשר תוכנן על ידי ויליאם פיט.
הספרייה הציבורית של סנט קילדה, נבנתה בין 1971–1973 ברחוב קרלייל 150, הוא מבנה אשר נבנה בסגנון הברוטליזם על ידי האדריכל אנריקו טגלייטי, ותוכנן להיפתח כספר. הבניין כולל גם את ההרחבה זוכת הפרסים של אשטון רגט מקדוגל (1994).
כניסת הלונה פארק
בניין סנט קילדה, "הקיוסק של קרבי" לשעבר, שופץ לאחרונה
אמבטיות הים של סנט קילדה
בית העירייה של סנט קילדה, רחוב קרלייל
הספרייה הציבורית של סנט קילדה, רחוב קרלייל
ציוני דרך מקומיים > תיאטראות / בתי קולנוע

סנט קילדה בעלת שלושה תיאטראות עיקריים, כל אחד עוסק בנישה שונה.
התיאטרון הלאומי בפינת רחובות ברקלי וקרלייל נבנה בסגנון Beaux-Arts ומהווה מקום מפגש החל משנות 1920 וביתו של בית הספר לבלט של אוסטרליה (נוסד ב-1939).
תיאטרון הפאלאייס ממוקם בטיילת החוף ונבנה ב-1927 בעיצובו של הנרי וויאט כקולנוע.
משמש כיום להשמעת מוזיקה חיה וקונצרטים.
תיאטרון אסטור ברחוב צ'אפל נבנה כקולנוע בסגנון אר דקו מודרני בשנת 1935 על ידי ריי מורטון טיילור. בעל המרקע הגדול ביותר בדרום המפשייר ופועל כקולנוע אומנותי עם פסטיבל סרטים משלו.
התיאטרון הלאומי
תיאטרון הפאלאייס
קולנוע אסטור
ציוני דרך מקומיים > אתרי פולחן דתי

סנט קילדה היא ביתם של אתרי פולחן דתי רבים אשר נבנו לאורך השנים כדי לשרת בעיקר את האמונות הנוצריות והיהודיות, אף על פי שמספר גדול של הכנסיות הישנות הוסבו לשימושים אחרים.
בית הכנסת של סנט קילדה הוא אחד מהמבנים העתיקים ביותר, נבנה בין 1872–1880 והוא ממוקם בחורשת צ'רנוורד.
הכנסייה הבפטיסטית לשעבר, נבנתה ב-1876 ברחוב קרמייה 16 ושימש כאולם הבונים החופשיים לפני שנרכש על ידי בית הספר לדקדוק של סט מייקל.
כנסיית קהילת המיסיון המאוחד של סנט קילדה, נבנתה ב-1877 בפינת הרחובות צ'אפל וקרלייל וידועה בגלל הלבנים הרב גווניות וגג הצפחה במבנה.
הכנסייה הפרסביטריאנית של סנט קילדה, נבנתה ב-1878 בפינת דרך אלמה ורחוב ברקלי ותוכננה על ידי האדריכלים ווילסון ובאסוויק.
כנסיית הלב המקודש היא ציון דרך בסנט קילדה עם מגדלו הגבוהה אשר נבנה ברחוב גריי ב-1890 בעיצוב קולוניאלי על ידי האדריכל ג'וסף ריד בשותפות עם האדריכלים אנדרסון וסמארט.
הכנסייה המאוחדת לשעבר של סנט קילדה בפינת הרחובות פיצרויי ופרינסס הפכה לחלק ממתחם דירות בסוף 1990.
כנסיית השילוש המקודש נבנתה בין השנים 1882 ו-1889 בפינת דרך ברייטון ורחוב דיקנס ותוכננה גם כן על ידי ג'וסף ריד.
בית הכנסת של סנט קילדה
כנסיית השילוש המקודש
כנסיית קהילת המיסיון המאוחד של סנט קילדה
כנסיית הלב המקודש
הכנסייה הבפטיסטית לשעבר
הכנסייה הפרסביטריאנית של סנט קילדה
בילוי ופנאי

בילוי בחופי סנט קילדה כולל ספורט מים, גלישת רוח, גלישת קיט, רולרבליידס, כדורעף וסקי מים. פארק החלקה בשלבי תכנון ברחוב פיצרוי .
גלישת קיט בחוף סנט קילדה]
גלישת קיט בסנט קילדה במפרץ פורט פיליפ]
תחבורה

סנט קילדה מחוברת כראוי למרכז העסקים של מלבורן באמצעות חשמליות וקו הרכבת הקלה לאורך קו מסילת רכבת סנט קילדה לשעבר אשר מסתיים בטרמינוס – לשעבר תחנת הרכבת של סנט קילדה לפני החיבור למערכת הכבישים.
קו החשמלית 96 נוסע מרחוב בורק, קו חשמלית 112 מרחוב קולינס וקו החשמלית 16 מרחוב סוואנסטון. כל הקווים האלו משרתים את סנט קילדה והסביבה ומגיעים תוך 25 דקות אל מרכז העיר.
תחנת מוניות גדולה ממוקמת ברחוב פיצרויי.
אוטובוסים נוסעים גם כן בפרוור.
רשת שבילי רכיבת אופניים עוברת לאורכו ורוחבו של הפרוור.
הערות שוליים

↑
↑  Australian Bureau of Statistics Population Distribution 2004
↑  St Kilda Penguins Accessed May 13, 2007
↑  http://www.skhs.org.au/SKHSbuildings/32.htm מקום של מפלט חושי
↑  History of the Astor Theatre
| --- | --- |
בקרת זהויות :  NLI: 987007557226905171  GND: 4604938-1  LCCN: n80111672  MusicBrainz: 18323b17-fc49-47c3-bc2b-e1a687ac663a  VIAF: 131879359   WorldCat (עם VIAF): 131879359 
תצפית צפונה למפרץ פורט פיליפ וקו האופק של מלבורן ממזח סנט קילדה
אצטדיון הצומת האליפטית.
פינגווין קטן מטפס אל הקן על המזח של סנט קילדה
סם אליוט

| --- | --- |

 לידה:  9 באוגוסט 1944 (בן 80) סקרמנטו, ארצות הברית 
 סוגה מועדפת:  מערבון 
 מדינה:  ארצות הברית 
 תקופת הפעילות:  מ-1966 
 מקום לימודים:  אוניברסיטת אורגון  תיכון דייוויד דאגלס  Clark College 
 בן או בת זוג:  קתרין רוס (1984–?) 
 פרופיל ב-IMDb
 
סם אליוט, 2001
סמואל פאק "סם" אליוט (באנגלית: Samuel Pack "Sam" Elliott; נולד ב-9 באוגוסט 1944) הוא שחקן אמריקאי, זוכה פרס גילדת שחקני המסך לשחקן הטוב ביותר על משחקו במיני סדרה "1883". אליוט היה מועמד לפרס האוסקר על משחקו בסרט "כוכב נולד" (2019), וכן לשני פרסי גלובוס הזהב ולשני פרסי אמי. התפרסם בזכות תפקידיו בסרטים "הענק", "גוסט ריידר", "חיילים היינו", "מצפן הזהב" ו"תלוי באוויר".
ביוגרפיה

אליוט נולד בסקרמנטו, קליפורניה לאם שעבדה כמדריכה פיזיולוגית ולאב שעבד במחלקת הפנים של ארצות הברית.
לאחר סיום לימודי התיכון ב-1962, הוא למד לתואר ראשון באנגלית ופסיכולוגיה באוניברסיטת אורגון, אך הוא נשר לאחר שנתיים, ובהמשך עבר לחוג לדרמה במכללת קלארק בונקובר, וושינגטון.
קריירת משחק

אליוט התחיל את הקריירה שלו בתפקיד קטן במערבון "קיד וקסידי" משנת 1969, וביסס את מעמדו בסדרה "משימה בלתי אפשרית" ובסרטים "מסכה" בתור גאר בן זוגה האופנוען של פלורנס "ראסטי" דניס (שר) ו"שומר הברים" בתור וייד גארט מורו הרוחני של שומר הסף ג'יימס דלטון (פטריק סווייזי).
בשנות ה-90 הועמד אליוט לשני פרסי גלובוס הזהב ולפרס אמי על הופעותיו במערבונים "בנות הבאפלו" בתור האקדוחן המפורסם ביל היקוק הפראי ו"קונגר" אותו גם כתב והפיק. המשיך להתפרסם בקולנוע בדרמת הפשע הספרותית "לחץ", במערבונים "טומבסטון עיר ללא חוק" בתפקיד איש החוק וירג'יל ארפ, אחיו של ואייט ארפ (קורט ראסל) ו"ארץ קטנה גדולה" בתור ברון הבקר ג'ים אד לאב, בסרט המלחמה המבוסס על קרב גטיסברג בו גילם את גנרל צבא האיחוד ג'ון בופורד ובקומדיית הקאלט של האחים כהן "ביג לבובסקי" בתור הזר הזקן שמספר את עלילת הסרט.
בשנת 2000 שיחק במותחן הפוליטי "המועמדת" בתפקיד קרמיט ניומן עוזרו הנאמן של נשיא ארצות הברית ג'קסון אבנס (ג'ף ברידג'ס).
ב-2002 גילם את דמותו של הסמל בזיל פלאמלי ימינו של קולונל האל מור (מל גיבסון) בקרב יה דראנג בדרמת המלחמה "חיילים היינו".
ב-2003 שיחק בעיבוד הקולנועי של אנג לי לקומיקס "הענק הירוק" בתור גנרל ת'נדרבולט רוס, שמנסה לצוד את ד"ר ברוס באנר/הענק הירוק, אותו גילם אריק באנה.
בשנת 2006 דיבב את הפר בן בסרט האנימציה "בלאגן בחווה" ושיחק בתפקיד משני בסאטירה הפוליטית "תודה שעישנתם" בתור איש המרלבורו הגוסס מסרטן לורן לוטץ'.
ב-2007 הופיע בשוברי הקופות "גוסט ריידר" בדמותו של הזקן המסתורי קרטקר ו"מצפן הזהב" בתור לי סקורסבי מומחה האווירונאוטיקה הטקסני שעוזר לילדה היתומה ליירה.
בשנת 2009 שיחק אליוט בקומדיות "תלוי באוויר" בתור מיינרד פינץ' הטייס הראשי של חברת התעופה "אמריקן איירליינס" ו"על הזוג מורגן שמעתם?".
בשנת 2015 שיחק לצד לילי טומלין בדרמה הקומית "סבתע" של פול וייץ.
בשנת 2016 דיבב את דמותו של פליטווד בסרט האנימציה "כלב מי שמנגן". בשנה זו גם החל לככב בסדרת הטלוויזיה הקומית של רשת נטפליקס "החווה" בתור בו רוזוולט בנט, אביהם של קולט ורוסטר (אשטון קוצ'ר ודני מסטרסון).
חיים אישיים

לאליוט בת אחת מאשתו השחקנית קת'רין רוס איתה שיחק בסרט "המורשת".
פילמוגרפיה

קיד וקסידי (1969)
אימת הצפרדע (1972)
שומר החיים (1976)
המורשת (1978)
מסכה (1985)
יופי קטלני (1987)
Shakedown ‏ (1988)
Prancer‏ (1989)
שומר הברים (1989)
בגידה נעימה  (1990)
לחץ (1991)
קונגר (1991)
טומבסטון עיר ללא חוק (1993)
גטיסברג (1993)
אישה מבוטלת (1996) – סרט טלוויזיה
ביג לבובסקי (1998)
ארץ קטנה גדולה (1998)
מועמדת (2000)
אזעקת שווא (2000) – סרט טלוויזיה
חיילים היינו (2002)
הענק (2003)
Off the Map‏ (2003)
האליבי (2006)
בלאגן בחווה (2006)
תודה שעישנתם (2006)
גוסט ריידר (2007)
מצפן הזהב (2007)
על הזוג מורגן שמעתם? (2009)
תלוי באוויר (2009)
מרמדיוק (2010)
סבתא (2015)
חפירות לאש (2015)
הדינוזאור הטוב (2015)
אראה אותך בחלומותיי (2015)
כלב מי שמנגן – דיבוב (2016)
הגיבור (2017)
כוכב נולד (2018)
היפהפייה והיחפן (2019) – דיבוב
פילמוגרפיה > טלוויזיה

בנות הבאפלו (1995)
רובוט צ'יקן (2012) – דיבוב
מחלקת גנים ונוף (2013–2015)
צדק פרטי (2015)
אבא אמריקאי (2016) – דיבוב
גרייס ופרנקי (2016)
החווה (2016–2020) – גם מפיק
איש משפחה (2019–הווה) – דיבוב
מק'גרובר (2021)
1883 (2021–2022)
סרגיוס הראשון

סרגיוס הראשון (בלטינית: Sergius I;‏ 650 בערך – 8 בספטמבר 701) היה האפיפיור מ-15 בדצמבר 687 ועד מותו בשנת 701. תקופת כהונתו התאפיינה במתיחות רבה מול יוסטיניאנוס השני, קיסר האימפריה הביזנטית. מתיחות זו הייתה כה גדולה, עד אשר הקיסר הורה לחטוף את האפיפיור לקונסטנטינופול - דבר אשר נמנע בשל התנגדות מיליציות איטלקיות. מוגדר כקדוש בכנסייה הקתולית.
סרגיוס נולד בשנת 650 למשפחה אשר היגרה מאנטיוכיה שבסוריה והתיישבה בפלרמו שבסיציליה, שם סרגיוס נולד. סרגיוס היגר לרומא בזמן כהונתו של אדאודטוס השני.
ב-21 בספטמבר 687 נפטר האפיפיור קונון לאחר מחלה ממושכת וכהונה בת פחות משנה. לאחר בחירות מסוכסכות, סרגיוס נבחר לכהן כאפיפיור. בזמן כהונתו, פעל סרגיוס לפיתוח ויה דל קורסו.
הוא מת ב-8 בספטמבר 701 והוחלף על ידי יוחנן השישי.
עונת 1938/1939 בסרייה א'

| --- | --- |
תמונה קבוצתית של בולוניה, אלופת הליגה
תמונה קבוצתית של בולוניה, אלופת הליגה
 תקופת התחרות:  18 בספטמבר 1938 – 29 במאי 1939 (254 ימים)
 מספר משתתפות:  16
 הזוכה:  בולוניה
 מספר משחקים:  240
 מספר שערים:  593 (2.47 בממוצע למשחק)
 מלך השערים:  ממלכת איטליה אלדו בופי, מילאן   ממלכת איטליה אטורה פוריצ'לי בולוניה   (19 שערים כל אחד)
 → 1937/19381939/1940 ←
עונת 1938/1939 בסרייה א' הייתה העונה ה-39 של התחרות שאורגנה על ידי התאחדות הכדורגל האיטלקית. המשחקים החלו ב-18 בספטמבר 1938 והסתיימו ב-29 במאי 1939.
בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.
נובארה ומודנה היו הקבוצות שהעפילו מליגת משנה.
בולוניה זכתה באליפות בפעם החמישית בתולדות המועדון.
בסיום העונה לליגת משנה ירדו אטאלנטה ופיורנטינה. במקום הקבוצות שירדו לסרייה א' העפילו פיורנטינה וונציה.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | בולוניה  | 30 | 16 | 10 | 4 | 53 | 31 | 22 | 42 | זכייה בליגה |
| 2. | טורינו | 30 | 14 | 10 | 6 | 45 | 34 | 11 | 38 |  |
| 3. | אמברוזיאנה | 30 | 14 | 9 | 7 | 55 | 37 | 18 | 37 | זכייה בגביע איטליה |
| 4. | גנואה | 30 | 14 | 7 | 9 | 53 | 30 | 23 | 35 |  |
| 5. | רומא | 30 | 14 | 3 | 13 | 39 | 35 | 4 | 31 |  |
| 6. | סמפיירדרנסה | 30 | 12 | 7 | 11 | 35 | 34 | 1 | 31 |  |
| 7. | נאפולי | 30 | 10 | 11 | 9 | 30 | 35 | 5- | 31 |  |
| 8. | יובנטוס | 30 | 8 | 13 | 9 | 28 | 34 | 6- | 29 |  |
| 9. | מילאן | 30 | 10 | 8 | 12 | 36 | 34 | 2 | 28 |  |
| 10. | לאציו | 30 | 11 | 6 | 13 | 33 | 40 | 7- | 28 |  |
| 11. | בארי | 30 | 9 | 9 | 12 | 33 | 46 | 13- | 27 |  |
| 12. | נובארה | 30 | 9 | 8 | 13 | 27 | 32 | 5- | 26 |  |
| 13. | מודנה | 30 | 8 | 9 | 13 | 32 | 40 | 8- | 25 |  |
| 14. | טריאסטינה | 30 | 7 | 10 | 13 | 23 | 28 | 5- | 24 |  |
| 15. | ליבורנו | 30 | 9 | 6 | 15 | 40 | 49 | 9- | 24 | ירדה ליגה |
| 16. | לוקזה | 30 | 7 | 10 | 13 | 31 | 54 | 23- | 24 | ירדה ליגה |
כדורגלנים מצטיינים

אלדו בופי שחקנה של מילאן ואטורה פוריצ'לי שיקנה של בולוניה כבשו 19 שערים וזכו בתואר מלך השערים.
עירא גבעול

| --- | --- |
אין תמונה חופשית
 לידה:  4 באפריל 1979 (בן 45) 
 מוקד פעילות:  ישראל 
 מקום לימודים:  תלמה ילין 
 כלי נגינה:  צ'לו 
 www.iragivol.com
 
עירא גבעול (נולד ב־4 באפריל 1979), צ'לן ישראלי, חבר בשלישיית תל אביב.
הוא בוגר בית הספר התיכון על שם תלמה ילין, למד נגינה אצל הלל צרי ולמד בבית הספר הגבוה למוזיקה בקלן, גרמניה. גבעול חבר ברביעייה הישראלית העכשווית, המבצעת מוזיקה ישראלית בת זמננו ומשתפת פעולה עם אמנים בתחומים שונים.
עירא גבעול ניגן כסולן עם התזמורת הסימפונית ירושלים ואחרות. הוא זכה בתחרות על שם פאול בן-חיים. גבעול הוזמן לנגן בפסטיבל המוזיקה הבינלאומי באינטרלאקן, שווייץ, במסגרת פסטיבל "קרונברג" וברסיטלים בקוריאה, בטאיוון ובקרואטיה.
סנזיינה

רומניות רוקדות בחג הסנזיינות בפסטיבל קריקאו, ב-2013
סנזיינה (ברומנית: Sânziană), המכונה גם דרגאיקה (Drăgaica), היא יצור מיתולוגי רומני, קוסמת טובה מהסוג המכונה יילה, שהופכת לקוסמת רעה, אם לא מכבדים את יום חגה ב-24 ביוני.
ההתייחסות לסנזיאנות היא בדרך כלל קבוצתית, אך יש גם אחת הזוכה להתייחסות פרטיקולרית, יאנה סנזיאנה. לפי המסורת הסנזיאנות לובשות יה, לכן חג הסנזיאנות נקבע גם כיום החג של החולצה הרומנית יה.
סנזיאנה הוא גם שמו של צמח בעל פריחה צהובה-מוזהבת הפורח בתקופת חג הסנזיאנות, אשר פרחיו משמשים לחליטת תה ולהאכלת בעלי חיים. הצמח גדל גם בישראל ושמו דבקה אמיתית (Galium verum). בחג נוהגים לקשט את חזיתות הבתים בזרים של פרחי סנזיאנה.
אטימולוגיה

בנצרות 24 ביוני הוא יום חגו של יוחנן המטביל ומכאן נגזר השם sanctus Joannes (יוחנן הקדוש בלטינית), ששובש בהמשך, sînt Joane, sînjuene, sînziene. ביום חג זה רוקדות האיכרות, והצעירה שנבחרת לרוקדת המצטיינת קרויה Drăgaica (דרגאיקה), שם שנגזר מהמילה dragă, שפירושו "יקירה".
מקורות ומנהגים

על פי האתנולוגים הרומנים המנהג הזה קדם לנצרות ומקורו בחג של אל השמש, שנחוג בתקופה בה השמש בשיא חוזקה (לקראת היום הארוך ביותר בשנה) והסנזיינות היו כוהנות השמש, שחיו ביערות ושרתו את אלת הציד דיאנה. הסנזיינות עוברות בלילה ונותנות כוח לאנשים, בעלי חיים וצמחים.
על פי המנהג, מפרחי הסנזיינות קולעים זרים וזורקים אותם אל גגות הבתים. אם הזר נשאר על הגג, זה מבשר חיים ארוכים ואם הוא נופל מהגג יש בכך בשורה רעה. מי שאינו מכבד את הסנזיינות על ידי לקיחת חלק במנהגים יענש על ידן בסופות, ברד והרס התבואה. את פרחי הסנזיינה יכולים לאסוף רק ילדים או נשים אחרי גיל הבלות, אחרת הם מאבדים את התכונות המגינות.
בחבל מרמורש הבחורות מתרחצות לקראת החג במים זורמים ולקראת בוקר מרטיבות את גופן העירום בטל הבוקר - מנהג זה מבטיח להן שיהיו להן ילדים. צעירות לא נשואות שמות על ראשן זרי סנזיינה, כדי שבשנתן יחלמו על המיועד להן. במרמורש מקובל גם לקלוע זרי סנזיינות בצורת צלב, לקדש אותם בכנסייה ולאחר מכן להניח אותם בצמתים בקרבת הכפר, כדי להבטיח צמיחת התבואה.
הערות שוליים

↑  רומניה מתכוננת לחגוג את היום הבינלאומי של היה! (ברומנית)
↑  VIDEO Superstiţii de Sânziene: Fetele se tăvălesc goale în roua dimineţii. Află de ce! (ברומנית)
עונת 1938 בליגת ארץ ישראל בכדורגל

| --- | --- |
 תקופת התחרות:  5 בפברואר 1938 – 4 ביוני 1938 (120 ימים)
 מספר משתתפות:  9
 הזוכה:  הפועל תל אביב
 מספר משחקים:  39
 מספר שערים:  163 (4.18 בממוצע למשחק)
 מלך השערים:  ישראל פרי נויפלד (10 שערים)
 → 19371939 ←
 
עונת 1938 בליגת ארץ ישראל בכדורגל (כונתה גם ליגה א') הייתה העונה השישית של הליגה הבכירה בכדורגל בארץ ישראל במהלך תקופת המנדט.
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.
העונה החלה ב-5 בפברואר 1938 והופסקה ב-4 ביוני 1938.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.
בליגה זו היו 9 קבוצות ממספר מחוזות שונים, כולל 2 קבוצות בריטיות שהצטרפו מחדש לליגה לאחר מספר שנים שבהן לא השתתפו בה.
הליגה הייתה אמורה להמשיך לאחר קיץ 1938 אך שלטון המנדט הגביל את תנועת האזרחים, מה שהפריע לקבוצות לעבור בין המחוזות, וזאת בעקבות המצב הביטחוני הרעוע שחל על רקע המרד הערבי הגדול. 
לכן ההתאחדות לכדורגל בארץ ישראל קיימה ליגה במחוז תל אביב שכללה 4 קבוצות: הפועל תל אביב, מכבי תל אביב, הכח תל אביב ומכבי אבשלום פתח תקווה. ליגה זו הסתיימה ב-14 בינואר 1939.
בתום העונה סיימה הפועל תל אביב במקום הראשון וזכתה באליפות, כשבמקביל סיימה במקום הראשון גם בליגת תל אביב של 1939, וזכתה באליפות ארץ ישראל.
בעונה זו לא היו ירידות ליגה.
בעונה זו מלך השערים היה פרי נויפלד ממכבי תל אביב שכבש 10 שערים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | הפועל תל אביב | 11 | 9 | 2 | 0 | 27 | 9 | 20 |
| 2 | מכבי תל אביב | 11 | 7 | 3 | 1 | 44 | 13 | 17 |
| 3 | המשטרה הבריטית | 8 | 5 | 0 | 3 | 21 | 17 | 10 |
| 4 | הפועל חיפה | 8 | 4 | 1 | 3 | 15 | 17 | 9 |
| 5 | הכח תל אביב | 11 | 3 | 2 | 6 | 19 | 28 | 8 |
| 6 | הפועל הרצליה | 8 | 3 | 0 | 5 | 11 | 20 | 6 |
| 7 | מכבי אבשלום פתח תקווה | 11 | 2 | 2 | 7 | 13 | 20 | 6 |
| 8 | מכבי נס ציונה | 8 | 1 | 2 | 5 | 12 | 23 | 4 |
| 9 | המעופפים רמלה | 8 | 2 | 0 | 6 | 10 | 25 | 4 |
הערות שוליים

↑  נקראת גם Royal Air Force או R.A.F - קבוצת חיל האוויר הבריטי
↑  סיכומי הליגה הארצית,טבלת הליגה הארצית בתום הליגה, דבר, תאריך: 12.2.1939
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |